#

 PATVIRTINTA

 Radviliškio r.

 Baisogalos mokyklos-darželio

 direktoriaus įsakymu

 2020-09-01 Nr.(1.3) V-15

**RADVILIŠKIO R. BAISOGALOS MOKYKLOS – DARŽELIO**

**PAMOKŲ/UGDYMO DIENŲ LANKOMUMO APSKAITOS, KONTROLĖS IR NELANKYMO PREVENCIJOS TVARKA**

**I. BENDROSIOS NUOSTATOS**

 1. Baisogalos mokyklos-darželio mokinių/ugdytinių lankomumo apskaitos, kontrolės ir mokyklos nelankymo prevencijos tvarką (toliau Tvarka) reglamentuoja Lietuvos Respublikos Švietimo Įstatymas, Vaikų teisių apsaugos pagrindų įstatymas, Mokyklos nuostatai ir kiti norminiai teisės dokumentai.

 2. Ši Tvarka reglamentuoja dalykų mokytojų, klasių vadovų, auklėtojų, direktoriaus pavaduotojos ugdymui veiklą užtikrinant mokinių/ugdytinių pamokų/ugdymo dienų lankomumą, stiprinant kontrolę ir vykdant pamokų/ugdymo dienų nelankymo prevenciją.

 3. Tvarka nustato mokinių/ugdytinių lankomumo Baisogalos mokykloje - darželyje apskaitą ir prevencines poveikio priemones mokyklos lankymui užtikrinti. Klasių, grupių auklėtojai, dalykų mokytojai vadovaujasi Lietuvos Respublikos Švietimo Įstatymu, Vaiko teisių apsaugos pagrindų įstatymu, Radviliškio r. savivaldybės tarybos 2019 m. rugpjūčio 29 d. sprendimu Nr. T-77, mokyklos nuostatais, vidaus darbo tvarkos taisyklėmis, priėmimo į mokyklą-darželį sutartimi, mokytojo ir mokytojo, vykdančio klasės auklėtojo funkcijas, pareigybės aprašymu, direktoriaus įsakymais ir šia Tvarka.

 4.Vartojamos sąvokos:

 4.1. **Pamokų nelankantis vaikas – mokinys**, be pateisinamosios priežasties praleidžiantis kai kurias pamokas.

 4.2. **Mokyklos nelankantis vaikas – mokinys**, per mokslo metus praleidęs per 50% pamokų.

 4.3. **Nepateisintos pamokos** – be pateisinamosios priežasties praleistos pamokos/ugdymo dienos, kai nėra laiku klasės, grupės vadovui pateikiamas pamokas/ugdymo dienų teisinantis dokumentas (Praleistų pamokų teisinimo lapas, ir kai tėvai pateisino daugiau nei leidžia Tvarka.)

**II. 1-4 KLASIŲ MOKINIŲ LANKOMUMO FIKSAVIMAS IR APSKAITA**

 5. 1-4 klasių mokinių lankomumo apskaitą pamokoje atlieka mokytojas elektroniniame dienyne, raide „n“ pažymi, jei mokinys nedalyvavo pamokoje, o vėlavimai į pamokas – raide „p“.

6. Praleistos pamokos laikomos pateisintomis ir jų praleidimas pateisinamas:

6.1. oficialiu rašytiniu tėvų paaiškinimu abiem pusėms priimtinu/sutartu būdu:

6.1.1. dėl mokinio ligos, vizito pas gydytoją (2 forma); (esant būtinybei nustatyti, ar nepiktnaudžiaujama Tėvų paaiškinimais, Mokykla gali prašyti ligą patvirtinančio fakto išrašo);

6.1.2. kitų svarbių šeimyninių aplinkybių (dėl artimųjų ligos, mirties, nelaimės ar nelaimingo atsitikimo ir pan.) (pagal 2 priede pateiktą formą);

6.1.3. būtinu atveju mokiniui išvykstant su Tėvais poilsiauti ne daugiau kaip 5 ugdymo dienas per mokslo metus (pagal 2 priede pateiktą formą); mokinio išvykimui Mokyklos direktorius gali prieštarauti, jei mokinys iki prašymo pateikimo praleido pamokų be pateisinamos priežasties;

6.2. oficialiu kitų institucijų (sporto, muzikos, dailės mokyklų ir pan. bei visuomeninių organizacijų) dokumentu;

6.3. Mokyklos direktoriaus įsakymu, mokiniui dalyvaujant įvairiuose atstovavimo Mokyklai (miestui ar respublikai) renginiuose (tarptautiniuose, respublikiniuose, regioniniuose, miesto ar Mokyklos organizuojamuose konkursuose, olimpiadose, konferencijose, sporto varžybose, festivaliuose ir pan.), mokytojų organizuojamose ir su Mokyklos administracija suderintose išvykose;

6.4. Mokyklos direktoriaus įsakymu dėl ugdymo plano pakeitimų (nepalankių oro sąlygų, ekstremalių situacijų, epidemijos ir pan.).

7. Mokinys, po ligos atvykęs į Mokyklą, laikomas sveiku ir dalyvauja ugdymo procese, taip pat ir fizinio ugdymo pamokose. Mokinys nuo dalyvavimo fizinio ugdymo pamokoje atleidžiamas, kai mokytojui pateikia:

7.1. išrašą ar kopiją iš ligoninės ar kitos gydymo įstaigos apie buvusią operaciją, procedūrą ar kitą intervencinį gydymą, po kurio rekomenduojamas fizinio krūvio ribojimas, nurodant ribojimo trukmę arba akivaizdu, kad mokinys traumuotas (sugipsuota ranka, koja, medicininiai įtvarai ir pan.);

7.2. Tėvų rašytinį paaiškinimą/prašymą. Atsižvelgęs į individualią mokinio situaciją (argumentuota, pagrįsta priežastis), vadovaudamasis protingumo principu, sprendimą priima pats mokytojas.

8. Tvarkos 6.1, 6.2. punktuose nustatytais atvejais nepateikus pateisinamo dokumento iki einamo mėnesio paskutinės dienos , praleistos pamokos laikomos nepateisintomis.

9. Mokiniui sunegalavus ar dėl kitų priežasčių, tėvai (globėjai) pateisina neatvykimą iki 3 dienų iš eilės. Iš viso per mėnesį tėvai gali pateisinti mokinio neatvykimą be apsilankymo pas gydytoją ne daugiau kaip 5 dienas.

**III. MOKINIŲ, PRIEŠMOKYKLINIO UGDYMO GRUPIŲ VAIKŲ LANKOMUMO KONTROLĖS IR APSKAITOS ORGANIZAVIMAS MOKANTIS NUOTOLINIU BŪDU.**

**ATSAKINGI ASMENYS IR JŲ FUNKCIJOS**

**10. Mokinio tėvai (globėjai, rūpintojai):**

10.1. Lietuvos Respublikos Švietimo įstatyme nustatyta tvarka užtikrina punktualų ir reguliarų dalyvavimą nuotoliniame ugdyme bei operatyviai sprendžia mokinio, vaiko lankomumo ir ugdymo klausimus;

10.2. iš anksto arba pirmą nedalyvavimo nuotolinėse pamokose dieną apie nedalyvavimo priežastis  informuoja klasės mokytoją ar priešmokyklinės ugdymo grupės pedagogą;

10.3. pateisinimo priežastis (liga, artimo žmogaus mirtis, nelaimingi atsitikimai, kt. priežastys) pateikia elektroniniame dienyne, elektroniniu paštu, trumpąja sms žinute arba telefono skambučiu;

10.4. kviečiami privalo dalyvauti individualiuose pokalbiuose nuotoliniu būdu su klasės vadovu, dalyko mokytoju, VGK nariais, mokyklos vadovais. Kontroliuoja ir koreguoja vaiko elgesį;

10.5. dalyvauja tėvų susirinkimuose, kitose mokyklos-darželio organizuojamose veiklose nuotoliniu būdu.

**11.Dalyko mokytojai:**

11.1. mokytojas apie du kartus iš eilės nedalyvavusius jo pamokose mokinius informuoja raštu arba žodžiu klasės mokytoją;

**12. Klasių, grupių mokytojai:**

12.1. klasės mokytojas praleistų pamokų pateisinimo priežastis suveda elektroniniame dienyne iki kito mėnesio 2 dienos, priešmokyklinio ugdymo pedagogas grupės lankomumo žurnale;

12.2.   klasės mokytojas, priešmokyklinės ugdymo grupės pedagogas ugdytiniui nedalyvavus sinchroninėse pamokose, aiškinasi neatvykimo priežastis su mokinio tėvais/globėjais;

**13. Vaiko gerovės komisija:**

**13.1.** mokiniams per mėnesį praleidusiems 20 ir daugiau nepateisintų pamokų, organizuoja nuotolinius posėdžius, kuriuose dalyvauja lankomumo problemų turinčių mokinių tėvai/globėjai, klasės, dalyko, priešmokyklinio ugdymo grupės mokytojai, reikalui esant kitų institucijų darbuotojai.

**IV. IKIMOKYKLINIO IR PRIEŠMOKYKLINIO UGDYMO GRUPIŲ VAIKŲ LANKOMUMO FIKSAVIMAS IR APSKAITA**

 14. Ikimokyklinio ir priešmokyklinio amžiaus vaikų lankomumas žymimas vaikų lankomumo apskaitos žurnale, ikimokyklinio ir priešmokyklinio ugdymo grupių lankomumo dienynuose.

 15. Tėvai (globėjai) už vaiko išlaikymą įstaigos ikimokyklinio ir priešmokyklinio ugdymo grupėje, kurios darbo trukmė daugiau nei 4 val., moka nustatyto dydžio atlyginimą už kiekvieną lankytą, nelankytą ir nepateisintą dieną, vadovaujantis Radviliškio rajono savivaldybės nustatytais švietimo įstaigose atlyginimo už vaikų, ugdomų pagal ikimokyklinio ir priešmokyklinio ugdymo programas išlaikymą, dokumentais.

**16. Ikimokyklinio ugdymo grupėse vaikų ugdymo dienos pateisinamos kai :**

16.1. tėvai (globėjai) ne vėliau kaip pirmą vaiko neatvykimo dieną praneša grupės auklėtojui ar įstaigos direktoriui apie vaiko neatvykimą dėl:

16.2. ligos ir pirmą dieną po ligos atvedę vaiką į švietimo įstaigą raštu pateikia **(1 forma)** patvirtinimą, kad vaikas sirgo, nurodant vaiko ligos pradžios ir pabaigos datas;

 16.3. tėvų (globėjų) atostogų metu ir pateikia **( 1 formą)** su darbovietės pažyma apie jų suteikimą;

16.4. vaiko vasaros atostogų ir pateikia prašymą dėl leidimo vaikui nelankyti įstaigos vieną nepertraukiamą laikotarpį vasaros mėnesiais;

16.5.vaikas auga šeimoje, kuriai teikiama socialinių įgūdžių ugdymo ir palaikymo paslauga dėl šeimoje patiriamų socialinės rizikos veiksnių, ir tėvai (globėjai) pateikia tai patvirtinančią Radviliškio parapijos bendruomenės socialinių paslaugų centro pažymą;

16.6. vaikui Savivaldybės administracijos direktoriaus įsakymu paskirtas privalomas ikimokyklinis ugdymas;

16.7. vaikas nelanko švietimo įstaigos esant 20 laipsnių šalčio ir žemesnei oro temperatūrai;

16.8. švietimo įstaigoje (grupėje) veikla nutraukiama vasaros laikotarpiui, dėl avarinių darbų, ekstremalios situacijos, keliančios pavojų ugdytinių gyvybei ar sveikatai, paskelbimo, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar kitų nenumatytų aplinkybių.

**17. Priešmokyklinės ugdymo grupėse vaikų ugdymo dienos pateisinamos, kai :**

17.1. tėvai (globėjai) ne vėliau kaip pirmą vaiko neatvykimo dieną praneša grupės auklėtojui ar įstaigos direktoriui apie vaiko neatvykimą dėl:

17.2. ligos ir pirmą dieną po ligos atvedę vaiką į švietimo įstaigą raštu pateikia **(1 forma)** patvirtinimą, kad vaikas sirgo, nurodant vaiko ligos pradžios ir pabaigos datas;

17.3. vaiko vasaros atostogų ir pateikia prašymą dėl leidimo vaikui nelankyti įstaigos vieną nepertraukiamą laikotarpį vasaros mėnesiais.

17.4. vaikas auga šeimoje, kuriai teikiama socialinių įgūdžių ugdymo ir palaikymo paslauga dėl šeimoje patiriamų socialinės rizikos veiksnių, ir tėvai (globėjai) pateikia tai patvirtinančią Radviliškio parapijos bendruomenės socialinių paslaugų centro pažymą;

17.5. vaikui Savivaldybės administracijos direktoriaus įsakymu paskirtas privalomas ikimokyklinis ugdymas;

17.6. vaikas nelanko švietimo įstaigos esant 20 laipsnių šalčio ir žemesnei oro temperatūrai;

17.7. švietimo įstaigoje (grupėje) veikla nutraukiama vasaros laikotarpiui, dėl avarinių darbų, ekstremalios situacijos, keliančios pavojų ugdytinių gyvybei ar sveikatai, paskelbimo, nustačius ypatingąją epideminę situaciją dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar kitų nenumatytų aplinkybių.

 17.8. mokinių atostogų metu.

 **18. Praleistos ugdymo dienos laikomos nepateisintomis:**

18.1. jei tėvai (globėjai) pirmą vaiko neatvykimo dieną nepraneša grupės auklėtojui ar įstaigos direktoriui apie vaiko neatvykimą dėl ligos;

18.2. jeigu pirmą dieną po ligos atvedę vaiką į švietimo įstaigą raštu nepateikia (1 forma) patvirtinimo, kad vaikas sirgo ir nenurodo vaiko ligos pradžios ir pabaigos datų;

18.3. Priešmokyklinio ugdymo grupės ugdytiniui sunegalavus ar dėl kitų priežasčių, tėvai (globėjai) pateisina neatvykimą iki 3 dienų iš eilės. Iš viso per mėnesį tėvai gali pateisinti vaiko neatvykimą be apsilankymo pas gydytoją ne daugiau kaip 5 dienas. ( nepateisintos praleistos dienos bus nepateisintos kaip ugdymo dienos, mokėjimui tai neturės įtakos)

**V. ATSAKINGI ASMENYS IR JŲ FUNKCIJOS**

 **19. Ugdytinių tėvai(globėjai, rūpintojai):**

 19.1. užtikrina punktualų ir reguliarų mokyklos-darželio lankymą bei operatyviai sprendžia mokinio/ugdytinio lankomumo ir ugdymo klausimus;

 19.2. iš anksto arba pirmą vaiko neatvykimo į mokyklą-darželį dieną apie neatvykimo priežastis susitartu būdu informuoja klasės, grupės vadovą;

19.3. laiku pateikia dokumentus pateisinančius vaiko praleistas pamokas;

 19.4. esant būtinybei mokiniui išeiti iš mokyklos nepasibaigus pamokoms, iš anksto informuoja apie tai klasės vadovą;

 19.5. bendradarbiauja su klasės vadovu, dalykų mokytojais, darbuotojais, teikiančias pedagoginę ir psichologinę ir socialinę pagalbą, sprendžiant vaiko lankomumo klausimus;

 19.6. dalyvauja Vaiko gerovės komisijos posėdžiuose, kuriuose aptariami vaiko mokyklos lankomumo klausimai.

19.7 reguliariai (ne rečiau kaip kartą per savaitę) susipažįsta su mokinio lankomumo duomenimis elektroniniame dienyne (praleistų pamokų, pavėlavimų į pamokas skaičiumi);

**20. Klasių vadovai/ grupės auklėtojos :**

20.1. kiekvieną mėnesį elektroniniame dienyne pateisina mokinių praleistas pamokas;

 20.2. kontroliuoja vadovaujamos klasės/grupės mokinių/ugdytinių lankomumą;

 20.3. bendradarbiauja su įstaigos administracija, dirbančiais mokytojais, socialiniais pedagogais ir kitais darbuotojais sprendžiant iškilusias mokinio/ugdytinio mokyklos nelankymo problemas;

 20.4. mokiniui/ugdytiniui neatvykus į mokyklą tris dienas iš eilės, kai apie tai nėra informuota ugdymo įstaiga, išsiaiškina neatvykimo priežastis ir prireikus informuoja mokyklos administraciją mokyklos nustatyta tvarka.

 21**. Mokyklos-darželio VGK :**

 21.1 aiškinasi, analizuoja blogo mokinių lankomumo priežastis bei ieško būdų lankomumui gerinti;

21.2. teikia siūlymus dėl mokinių lankomumo problemų sprendimo, lankomumo organizavimo gerinimo direktoriui;

21.3. organizuoja posėdžius, į kuriuos kviečia lankomumo problemų turinčius mokinius, jų tėvus/globėjus, klasės vadovus, reikalui esant kitų institucijų darbuotojus.

**22.** **Direktorius**:

22.1. vertina pateiktą informaciją ir siūlymus;

 22.2. įspėja lankomumo problemų turinčius mokinius direktoriaus įsakymu;

22.3. tvirtina kreipimąsi į VTAT, nepilnamečių inspekciją dėl administracinio poveikio priemonių taikymo lankomumo problemų turinčių mokinių tėvams.

**VI. MOKINIŲ IŠVYKŲ SU TĖVAIS TVARKA**

23. Mokinių pažintines/poilsines keliones su tėvais rekomenduojama organizuoti mokinių atostogų metu, savaitgaliais ir švenčių dienomis.

24. Jei mokinys išvyksta kelioms dienoms į pažintinę/ poilsinę kelionę pamokų metu:

24.1. tėvai (globėjai, rūpintojai) iš anksto dėl praleistų pamokų pateisinimo turi pateikti prašymą darželio-mokyklos direktoriui;

24.2. išvykdamas į kelionę, mokinys/tėvai įsipareigoja savarankiškai išmokti praleistas temas. Dėl išvykų su tėvais praleistos pamokos skaičiuojamos, kaip praleistos dėl kitų priežasčių.

**VII. NUOBAUDŲ IR SKATINIMO SISTEMA**

25. Mokiniui, vengiančiam lankyti pamokas, mokyklą ar nelankančiam mokyklos, individualiai (priklausomai nuo situacijos) taikomos šios nuobaudos:

25.1. mokytojo, klasės auklėtojo, direktoriaus pavaduotojo pastaba elektroniniame dienyne;

25.2. mokinio svarstymas Vaiko gerovės komisijoje;

25.3. direktoriaus įsakymu skiriama pastaba;

25.4. mokinys Lietuvos Respublikos vaiko minimalios ir vidutinės priežiūros įstatymo (toliau – Vaiko minimalios ir vidutinės priežiūros įstatymas) nustatytais pagrindais ir tvarka gali būti perkeltas į kitą mokyklą arba jam gali būti skirta kita minimalios ar vidutinės priežiūros priemonė;

25.5. mokiniui (įstatymų numatytais atvejais jo tėvams (globėjams), nuolat ir sistemingai vengiančiam lankyti mokyklą, taikoma administracinė atsakomybė ir pateikiama informacija savivaldos ar teisėsaugos institucijoms;

25.6. mokiniui, nepraleidusiam per pusmetį nė vienos pamokos, direktoriaus įsakymu reiškiamas pagyrimas, kuris skelbiamas mokyklos svetainėje ir skelbimų lentoje.

25.7. Mokiniui sunegalavus ar dėl kitų priežasčių, tėvai (globėjai) pateisina neatvykimą iki 3 dienų iš eilės. Iš viso per mėnesį tėvai gali pateisinti mokinio neatvykimą be apsilankymo pas gydytoją ne daugiau kaip 5 dienas.

**VII. BAIGIAMOSIOS NUOSTATOS**

26. Klasių auklėtojai, mokytojai, mokiniai supažindinami su šia tvarka kiekvienų mokslo metų rugsėjo mėnesio pirmąją savaitę.

27. Tėvai su šia tvarka supažindinami pasirašytinai tėvų susirinkimų metu. (forma Nr.3).

28. Tvarka gali būti keičiama ir/ar papildoma inicijavus Mokyklos bendruomenės nariams.

29.Tvarka skelbiama mokyklos internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 1 forma

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų, globėjų vardas, pavardė)

­­­ Grupės auklėtojai..................................................................................................................

**PRAŠYMAS DĖL UGDYMO DIENŲ PATEISINIMO**

20 \_\_ m. \_\_\_\_\_\_\_\_\_\_\_\_\_\_\_ d.

Baisogala

Prašau pateisinti mano sūnaus/dukters \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

praleistas ugdymo dienas nuo \_\_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_

 (metai, mėn., dienos)

Praleidimo priežastis: pažymėti x

|  |  |  |  |
| --- | --- | --- | --- |
| Lankėsi pas gydytojus (gyd. vardas, pavardė)....................................................... |  | 1-os dienos konsultacija pas gydytoją.................................................................... |  |
| Gydėsi namuose |  | Tėvų atostogos ( pateikiu iš darbovietės grafiką ar pažymą) |  |

\_\_\_\_\_\_\_\_\_\_\_\_\_\_\_\_\_\_

(tėvų, globėjų parašas)

..............................................................................................................................................................................

2 forma

................................................................................................................................................................

(Tėvas /mama/ globėjas vardas, pavardė)

Baisogalos mokyklos-darželio

........ klasės vadovui (-ei)

**PRAŠYMAS DĖL PRALEISTŲ PAMOKŲ PATEISINIMO**  20..... m. ................................... mėn. ..... d.

 Prašau pateisinti mano sūnaus/dukters .......................................................................................... praleistas pamokas nuo ..................................... iki ..................................

 (metai, mėn., dienos)

Praleidimo priežastis:................................................................................................................................................................................................................................................................................................................

\_\_\_\_\_\_\_\_

(tėvų, globėjų parašas)

3 forma

BAISOGALOS MOKYKLOS-DARŽELIO

MOKINIŲ/UGDYTINIŲ LANKOMUMO APSKAITOS, KONTROLĖS IR NELANKYMO PREVENCIJOS TVARKOS APRAŠAS

TĖVŲ ( GLOBĖJŲ, RŪPINTOJŲ) SUPAŽINDINIMO LAPAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ grupė / klasė \_\_\_\_\_\_\_\_\_\_\_\_\_\_\_\_\_\_\_ mokslo metai

Su tvarkos aprašu susipažinau:

|  |  |  |  |
| --- | --- | --- | --- |
| Eil. Nr.  | Tėvų (globėjų, rūpintojų) vardas, pavardė | Data | Parašas |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |
| 11 |  |  |  |
| 12 |  |  |  |
| 13. |  |  |  |
| 14. |  |  |  |
| 15. |  |  |  |
| 16. |  |  |  |
| 17. |  |  |  |
| 18. |  |  |  |
| 19. |  |  |  |
| 20. |  |  |  |
| 21. |  |  |  |
| 22. |  |  |  |

Grupės / klasės mokytoja auklėtoja ....................................................................................................

 (vardas, pavardė parašas)